Կոնոն դը Բետյուն
Կոնոն դը Բետյուն (գործածվում է նաև Կոնոն Բետյունցի անվանաձևը. , ), ֆրանսիացի առաջին նշանավոր տրուվերը։ Եղել է Լատինական կայսրության ռեգենտը 1216—1217 և 1219—1220 թվականներին։

Պատառիկներ կյանքից 
Եղել է պիկարդցի ազնվական։ Մասնակցել է Խաչակրաց 3-րդ և 4-րդ արշավանքներին, ինչպես նաև 1204 թվականի Կոստանդնուպոլսի գրավմանը։

Ստեղծագործությունը 
Կոնոն դը Բետյունից պահպանվել է մեկ տասնյակ բանաստեղծություն, որոնց մեջ աչքի են ընկնում Խաչակրաց արշավանքներին ձոնված երգերը։ Այդ գործերին հատուկ են վառ երանգավորումը, տեմպերամենտը, երբեմն նաև նուրբ քնարականությունը. հատկանիշներ, որոնցով նա կարողացել է դուրս գալ կուրտուազական պոեզիայի կաղապարներից։ Ահա Խաչակրաց արշավանքին նվիրված նրա երգերից մեկի մի տունը.

Աստված բազմել է սուրբ գահին իր տիրական,
Որ տեսնի իր գերեզմանը փրկողներին,
Որոնց հանեց խավար բանտից, երբ ինքնակամ
Ելավ խաչը, որ ավարն է պիղծ թուրքերի։
Կանարգեք այն, եթե թողնենք ոսոխներին,
Եթե ծեր չեք կամ հիվանդ ու թշվառական,
Իսկ առողջ և հարուստ մարդուն ու ջահելին
Անվայել է տանը փակվել կնոջ նման։
(Թարգմ. Հենրիկ Բախչինյան)

Տես նաև 
 Տրուվեր

Ծանոթագրություններ

Գրականություն 
 Византийский словарь: в 2 т. СПб., 2011.
 Dictionnaire des lettres françaises: Le Moyen Age. Paris: Fayard, 1964.

Արտաքին հղումներ 
Կոնոն դը Բետյունի Ai! amours, com dure departie երգը

Տրուվերներ
Ֆրանսիացի բանաստեղծներ
Ֆրանսիացի գրողներ
Ֆրանսիացի կոմպոզիտորներ
Բանաստեղծներ այբբենական կարգով